**КОМИ РЕСПУБЛИКАСА ТАРИФ СЛУЖБАЛÖН**

**ТШÖКТÖД**

 **«Коми Республика мутасын юклан электрическöй везъяс дорö технологическöя йитöмысь мынтысян дон вынсьöдöм йылысь» Коми Республикаса тариф службалöн 2009 во йирым тöлысь 30 лунся 94/3 №-а тшöктöдö вежсьöмъяс пыртöм йылысь**

«Электроэнергетика йылысь» 2003 во рака тöлысь 26 лунся 35-ФЗ №-а Федеральнöй оланпас, «Россия Федерацияын электрическöй да шоныд энергия вылö тарифъяс государственнöя ладмöдöм йылысь» 1995 во косму тöлысь 14 лунся 41-ФЗ №-а Федеральнöй оланпас, «Россия Федерацияын электрическöй да шоныд энергия кузя донъяс артмöдöм йылысь» Россия Федерацияса Правительстволöн 2004 во урасьöм тöлысь 26 лунся 109 №-а шуöм, «Электрическöй энергия сетöм кузя услугаяс дорö недискриминационнöй позянлун да сiйö услугаяссö сетöм кузя правилöяс, электроэнергетикаын оперативно-диспетчерскöй веськöдлöм кузя услугаяс дорö недискриминационнöй позянлун да сiйö услугаяссö сетöм кузя правилöяс, чукöрöн вузасян рынок система администраторлöн услугаяс дорö недискриминационнöй позянлун правилöяс, юридическöй кывкутысьяслысь да торъя йöзлысь энергопринимающöй устройствояс (энергетическöй установкаяс) электрическöй везъяс дорö технологическöя йитан правилöяс вынсьöдöм йылысь» Россия Федерацияса Правительстволöн 2004 во öшым тöлысь 27 лунся 861 №-а шуöм, Электрическöй сетьяс дорö технологическöя йитöмысь мынтысян дон урчитöм кузя методическöй индöдъяс, мый вынсьöдöма Федеральнöй тариф службалöн 2009 во моз тöлысь 21 лунся 201-э/1 №-а тшöктöдöн, «Коми Республикаса тариф служба йылысь» Коми Республикаса Юралысьлöн 2009 во лöддза-номъя тöлысь 25 лунся 62 №-а Индöд, Коми Республикалöн тариф службаса правлениелöн решение (2009 во вöльгым тöлысь 17 лунся 96 №-а сёрнигижöд) серти

**ТШÖКТА:**

1. Пыртны «Коми Республика мутасын юклан электрическöй везъяс дорö технологическöя йитöмысь мынтысян дон вынсьöдöм йылысь» Коми Республикаса тариф службалöн 2009 во йирым тöлысь 30 лунся 94/3 №-а тшöктöдö татшöм вежсьöмъяс:

а) содтыны татшöм 8, 9, 10 пунктъяс:

«8.Лыддьыны экономика боксянь подулалöмöн медыджыд йитан вынйöра энергопринимайтысь устройствояс дорö, мый абу унджык 15 кВт-ысь бöръясö пыртöмöн (вынйöр йитан точкаын воддза йитöмсö артыштöмöн), «Рытыв-Войвыв МРСК» ВАК-са «Комиэнерго» филиалöн электрическöй везъяс дорö технологическöя йитöмысь донсö 124 321 шайт мында. «Рытыв-Войвыв МРСК» ВАК-са «Комиэнерго» филиалöн воштöм чöжöсыс, мый артмö медыджыд йитан вынйöра энергопринимайтысь устройствояс дорö, мый абу унджык 15 кВт-ысь бöръясö пыртöмöн (вынйöр йитан точкаын воддза йитöмсö артыштöмöн), технологическöя йитöмысь, кутшöмъясöс арталöны 2010 во вылö электрическöй энергия сетан услугаяс вылö тарифъясын, лоö 327 461 сюрс шайт мында.

9. Лыддьыны экономика боксянь подулалöмöн медыджыд йитан вынйöра энергопринимайтысь устройствояс дорö, мый абу унджык 15 кВт-ысь бöръясö пыртöмöн (вынйöр йитан точкаын воддза йитöмсö артыштöмöн), «Республиканскöй вез компания» ИКК-са электрическöй везъяс дорö технологическöя йитöмысь донсö 12 381 шайт мында. «Республиканскöй вез компания» ИКК -са воштöм чöжöсыс, мый артмö медыджыд йитан вынйöра энергопринимайтысь устройствояс дорö, мый абу унджык 15 кВт-ысь бöръясö пыртöмöн (вынйöр йитан точкаын воддза йитöмсö артыштöмöн), технологическöя йитöмысь, кутшöмъясöс арталöны 2010 во вылö электрическöй энергия сетан услугаяс вылö тарифъясын, лоö 260 сюрс шайт мында.

10. Лыддьыны экономика боксянь подулалöмöн медыджыд йитан вынйöра энергопринимайтысь устройствояс дорö, мый абу унджык 15 кВт-ысь бöръясö пыртöмöн (вынйöр йитан точкаын воддза йитöмсö артыштöмöн), «Энерготрейд» ИКК-са электрическöй везъяс дорö технологическöя йитöмысь донсö 12 500 шайт мында. «Энерготрейд» ИКК-са воштöм чöжöсыс, мый артмö энергопринимайтысь устройствояс дорö, мый абу унджык 15 кВт-ысь бöръясö пыртöмöн (вынйöр йитан точкаын воддза йитöмсö артыштöмöн), технологическöя йитöмысь, кутшöмъясöс арталöны 2010 во вылö электрическöй энергия сетан услугаяс вылö тарифъясын, лоö 100 сюрс шайт мында.»;

б) 8, 9 пунктъяс лöсялöмöн лыддьыны 11, 12 пунктъясöн.

2. Тайö тшöктöдыс вынсялö урчитöм пöрадок серти.

**Юрнуöдысь А.И.Шеремет**

Сыктывкар

2009 вося вöльгым тöлысь 19 лун

102/3 №

Вуджöдіс Коснырева Е.Г., 3646 пас